title: Adaptarea Regulamentului de procedură al Parlamentului la Tratatul de la Lisabona Decizia Parlamentului European din 25 noiembrie 2009 privind adaptarea Regulamentului de procedură al Parlamentului la Tratatul de la Lisabona (2009/2062(REG))

text:
               21.10.2010

               RO

               Jurnalul Oficial al Uniunii Europene

               CE 285/86

         Miercuri, 25 noiembrie 2009Adaptarea Regulamentului de procedură al Parlamentului la Tratatul de la Lisabona
   P7_TA(2009)0088
   Decizia Parlamentului European din 25 noiembrie 2009 privind adaptarea Regulamentului de procedură al Parlamentului la Tratatul de la Lisabona (2009/2062(REG))
   2010/C 285 E/16

      Parlamentul European,
   având în vedere articolele 211 și 212 din Regulamentul său de procedură,
   având în vedere raportul Comisiei pentru afaceri constituționale care încorporează amendamentele propuse de Comisia pentru bugete, în avizul său din 31 martie 2009 (A7-0043/2009),

               1.

               hotărăște să aducă Regulamentului său de procedură modificările de mai jos;

               2.

               decide că modificările vor intra în vigoare la 1 decembrie 2009;

               3.

               încredințează Președintelui sarcina de a transmite prezenta decizie, spre informare, Consiliului și Comisiei.

               TEXTUL ÎN VIGOARE

               AMENDAMENTUL

                  Amendamentul 3

                  Regulamentul de procedură al Parlamentului European

                  Articolul 11 – alineatul 3a (nou)

                     (3a)

                     Alineatul (1) se aplică mutatis mutandis, până la intrarea în vigoare a aranjamentului (1) prin care un număr de locuri suplimentare în Parlament este alocat anumitor state membre până la sfârșitul celei de-a șaptea legislaturi. Statele membre respective sunt invitate să își desemneze observatorii, în conformitate cu dispozițiile din dreptul intern.

                  Amendamentul 6

                  Regulamentul de procedură al Parlamentului European

                  Articolul 36

                  Examinarea respectării drepturilor fundamentale, a principiilor subsidiarității și proporționalității, a statului de drept și a implicațiilor financiare

                  Respectarea Cartei drepturilor fundamentale a Uniunii Europene

                     La examinarea unei propuneri legislative, Parlamentul acordă o atenție deosebită respectării drepturilor fundamentale și ia măsuri, în special, pentru ca actul legislativ să fie în conformitate cu Carta drepturilor fundamentale a Uniunii Europene, cu principiile subsidiarității și proporționalității și cu statul de drept. De asemenea, în cazul în care propunerea are implicații financiare, Parlamentul verifică dacă sunt prevăzute resurse financiare suficiente.

                     (1)

                     În toate activitățile sale, Parlamentul respectă pe deplin drepturile fundamentale prevăzute în Carta drepturilor fundamentale a Uniunii Europene.

                     Parlamentul respectă, de asemenea, pe deplin drepturile și principiile înscrise la articolul 2 și la articolul 6 alineatele (2) și (3) din Tratatul privind Uniunea Europeană.

                     (2)

                     În cazul în care comisia competentă pentru subiectul în cauză, un grup politic sau cel puțin 40 de deputați consideră că o propunere de act legislativ sau părți ale unei astfel de propuneri nu respectă drepturile înscrise în Carta drepturilor fundamentale a Uniunii Europene, chestiunea este trimisă, la cererea acestora, comisiei competente pentru interpretarea Cartei. Avizul comisiei competente pentru subiectul în cauză se anexează raportului comisiei competente.

                  Amendamentul 7

                  Regulamentul de procedură al Parlamentului European

                  Articolul 38 – alineatul -1 (nou)

                     (-1)

                     În cazul în care o propunere de act legislativ are implicații financiare, Parlamentul stabilește dacă sunt prevăzute resurse financiare suficiente.

                  Amendamentul 8

                  Regulamentul de procedură al Parlamentului European

                  Articolul 38a (nou)

                  Articolul 38a

                  Examinarea respectării principiului subsidiarității

                     (1)

                     La examinarea unei propuneri de act legislativ, Parlamentul acordă o atenție deosebită respectării principiilor subsidiarității șiproporționalității.

                     (2)

                     Comisia competentă pentru respectarea principiului subsidiarității poate decide să facă recomandări în atenția comisiei competente în legătură cu orice propunere de act legislativ.

                     (3)

                     În cazul în care un parlament național trimite Președintelui un aviz motivat în conformitate cu articolul 3 din Protocolul privind rolul parlamentelor naționale în Uniunea Europeană și cu articolul 6 din Protocolul privind aplicarea principiilor subsidiarității și proporționalității, avizul respectiv se trimite comisiei competente pentru subiectul în cauză și se transmite spre informare comisiei competente pentru respectarea principiului subsidiarității.

                     (4)

                     Cu excepția cazurilor urgente menționate la articolul 4 din Protocolul privind rolul parlamentelor naționale în Uniunea Europeană, comisia competentă pentru subiectul în cauză nu va proceda la votul său final înainte de expirarea termenului de opt săptămâni prevăzut la articolul 6 din Protocolul privind aplicarea principiilor subsidiarității și proporționalității.

                     (5)

                     În cazul în care avizele motivate privind nerespectarea de către o propunere de act legislativ a principiului subsidiarității reprezintă cel puțin o treime din totalul voturilor atribuite parlamentelor naționale sau o pătrime în cazul unei propuneri de act legislativ prezentat în temeiul articolului 76 din Tratatul privind funcționarea Uniunii Europene, Parlamentul nu adoptă nicio decizie înainte ca autorul propunerii să declare modalitatea în care intenționează să procedeze.

                     (6)

                     În cazul în care, în cadrul procedurii legislative ordinare, avizele motivate privind nerespectarea de către un proiect de act legislativ a principiului subsidiarității reprezintă cel puțin o majoritate simplă din voturile atribuite parlamentelor naționale, comisia competentă pentru subiectul în cauză, după examinarea avizelor motivate prezentate de parlamentele naționale și de Comisie și după audierea opiniilor comisiei competente pentru respectarea principiului subsidiarității, fie recomandă Parlamentului să respingă propunerea din motive de nerespectare a principiului subsidiarității, fie adresează Parlamentului orice altă recomandare, care poate include sugestii de amendamente privind respectarea principiului subsidiarității. Avizul comisiei competente pentru respectarea principiului subsidiarității se anexează la orice astfel de recomandare.

                     Recomandarea este prezentată Parlamentului spre a fi dezbătută și votată. În cazul adoptării unei recomandări de respingere a propunerii cu majoritatea voturilor exprimate, Președintele declară procedura încheiată. În cazul în care Parlamentul nu respinge propunerea, procedura continuă, luându-se în considerare orice recomandări aprobate de Parlament.

                  Amendamentul 9

                  Regulamentul de procedură al Parlamentului European

                  Articolul 44

                  Consultarea
                  privind inițiativele prezentate de un
                     stat membru

                  Procedurile legislative
                  privind inițiativele prezentate de state membre

               (1)   Inițiativele prezentate de un stat membru în conformitate cu
                     articolul 67 alineatul (1) din Tratatul CE sau cu articolul 34 alineatul (2) și articolul 42 din Tratatul UE
                   sunt examinate în conformitate cu dispozițiile prezentului articol și ale articolelor 36-39, 43 și 55 din prezentul regulament.

               (1)   Inițiativele prezentate de state membre în conformitate cu
                     articolul 76 din Tratatul privind funcționarea Uniunii Europene
                   sunt examinate în conformitate cu dispozițiile prezentului articol și ale articolelor 36-39, 43 și 55 din prezentul regulament.

               (2)   Comisia competentă poate invita
                     un reprezentant al statului membru inițiator
                   să îi prezinte inițiativa respectivă.
                     Reprezentantul poate fi însoțit
                   de Președinția Consiliului.

               (2)   Comisia competentă poate invita
                     reprezentanți ai statelor membre inițiatoare
                   să îi prezinte inițiativa respectivă.
                     Reprezentanții pot fi însoțiți
                   de Președinția Consiliului.

               (3)   Înainte de a se proceda la vot, comisia competentă întreabă Comisia dacă a luat poziție cu privire la inițiativă și, în cazul în care răspunsul este afirmativ, îi cere să o informeze în legătură cu poziția respectivă.

               (3)   Înainte de a se proceda la vot, comisia competentă întreabă Comisia dacă a luat poziție cu privire la inițiativă și, în cazul în care răspunsul este afirmativ, îi cere să o informeze în legătură cu poziția respectivă.

               (4)   În cazul în care două sau mai multe propuneri inițiate de Comisie sau de către un stat membru, având același obiectiv legislativ, au fost prezentate Parlamentului simultan sau într-o perioadă scurtă de timp, acestea fac obiectul unui raport unic. Comisia competentă precizează în acest raport textul la care se referă amendamentele propuse și menționează toate celelalte texte în rezoluția legislativă.

               (4)   În cazul în care două sau mai multe propuneri inițiate de Comisie sau de către un stat membru, având același obiectiv legislativ, au fost prezentate Parlamentului simultan sau într-o perioadă scurtă de timp, acestea fac obiectul unui raport unic. Comisia competentă precizează în acest raport textul la care se referă amendamentele propuse și menționează toate celelalte texte în rezoluția legislativă.

                     (5)

                     Termenul prevăzut la articolul 39 alineatul (1) din Tratatul UE curge începând de la data la care Parlamentul anunță în plen primirea unei inițiative în limbile oficiale, însoțită de expunerea de motive, care atestă conformitatea inițiativei cu Protocolul privind aplicarea principiilor subsidiarității și proporționalității, anexat la Tratatul CE.

                  Amendamentul 11

                  Regulamentul de procedură al Parlamentului European

                  Articolul 58 – alineatul 1

               (1)   În cursul perioadei următoare adoptării de către Parlament a unei poziții privind o propunere a Comisiei, președintele și raportorul comisiei competente urmăresc derularea procedurii care conduce la adoptarea propunerii de către Consiliu, în special în scopul de a se asigura că angajamentele asumate de către Consiliu sau Comisie față de Parlament cu privire la
                     amendamentele
                   acestuia sunt respectate efectiv.

               (1)   În cursul perioadei următoare adoptării de către Parlament a unei poziții privind o propunere a Comisiei, președintele și raportorul comisiei competente urmăresc derularea procedurii care conduce la adoptarea propunerii de către Consiliu, în special în scopul de a se asigura că angajamentele asumate de către Consiliu sau Comisie față de Parlament cu privire la
                     poziția
                   acestuia sunt respectate efectiv.

                  Amendamentul 12

                  Regulamentul de procedură al Parlamentului European

                  Articolul 59 – subtitlul 1

               Procedura
                     de codecizie

               Procedura
                     legislativă ordinară

                  (Amendament orizontal: termenii „codecizie”, „procedură de codecizie” se înlocuiesc în tot textul Regulamentului de procedură cu sintagma „procedură legislativă ordinară”.)

                  Amendamentul 13

                  Regulamentul de procedură al Parlamentului European

                  Articolul 60

                  Articolul 60

                  Procedura de concertare prevăzută în Declarația comună din 1975

                     (1)

                     Pentru anumite decizii comunitare importante, Parlamentul, prin emiterea avizului său, poate deschide, cu concursul activ al Comisiei, o procedură de concertare cu Consiliul, în cazul în care acesta intenționează să se îndepărteze de avizul Parlamentului.

                     (2)

                     Parlamentul pune în aplicare această procedură din proprie inițiativă sau la inițiativa Consiliului.

                     (3)

                     Componența delegației la comitetul de concertare, procedura care trebuie urmată în cadrul acestuia și comunicarea rezultatelor către Parlament sunt reglementate de dispozițiile articolului 68.

                     (4)

                     Comisia competentă elaborează un raport cu privire la rezultatele concertării; acest raport se supune dezbaterii și votului Parlamentului.

                     eliminat

                  Amendamentul 14

                  Regulamentul de procedură al Parlamentului European

                  Articolul 61 – titlu

                  Comunicarea poziției
                  comune a
                  Consiliului

                  Comunicarea poziției Consiliului

                  (Amendament orizontal: sintagmele „poziția comună a Consiliului” sau „poziția comună” se înlocuiesc în tot textul Regulamentului de procedură cu sintagma „poziția Consiliului” sau cu cuvântul „poziția”.)

                  Amendamentul 15

                  Regulamentul de procedură al Parlamentului European

                  Articolul 62 – alineatul 1 – al doilea paragraf

                     Pentru orice prelungire a termenelor în conformitate cu articolul 252 litera (g) din Tratatul CE sau cu articolul 39 alineatul (1) din Tratatul UE, Președintele solicită aprobarea Consiliului.

                     eliminat

                  Amendamentul 16

                  Regulamentul de procedură al Parlamentului European

                  Articolul 62 – alineatul 2

               (2)   Președintele notifică Parlamentului orice prelungire a termenelor stabilită, în conformitate cu
                     articolul 251 alineatul (7)
                   din
                     Tratatul CE
                  , la inițiativa Parlamentului sau a Consiliului.

               (2)   Președintele notifică Parlamentului orice prelungire a termenelor stabilită, în conformitate cu
                     articolul 294 alineatul (14)
                   din
                     Tratatul privind funcționarea Uniunii Europene
                  , la inițiativa Parlamentului sau a Consiliului.

                  (Amendament orizontal: numerotarea articolelor din Tratatul UE și din Tratatul CE este adaptată în tot textul Regulamentului de procedură la versiunea consolidată a Tratatului privind Uniunea Europeană și a Tratatului privind funcționarea Uniunii Europene.)

                  Amendamentul 17

                  Regulamentul de procedură al Parlamentului European

                  Articolul 62 – alineatul 3

                     (3)

                     După consultarea președintelui comisiei competente, Președintele poate aproba o cerere a Consiliului de prelungire a termenelor în conformitate cu articolul 252 litera (g) din Tratatul CE.

                     eliminat

                  Amendamentul 18

                  Regulamentul de procedură al Parlamentului European

                  Articolul 65 – alineatul 4

                     (4)

                     Prin derogare de la alineatul (3), în cazul în care Parlamentul ia o decizie de respingere care intră sub incidența dispozițiilor articolului 252 din Tratatul CE, Președintele invită Comisia să-și retragă propunerea. În cazul în care Comisia își retrage propunerea, Președintele anunță în plen încheierea procedurii legislative.

                     eliminat

                  Amendamentele 73 și 88

                  Regulamentul de procedură al Parlamentului European

                  Titlul II - Capitolul 6a (nou) - titlu (se introduce după articolul 74)

                  Amendamentul 20

                  Regulamentul de procedură al Parlamentului European

                  Articolul 74a (nou) [urmează să fie introdus în Capitolul 6a (nou)]

                  Articolul 74a

                  Revizuirea ordinară a tratatelor

                     (1)

                     În conformitate cu articolele 41 și 48, comisia competentă poate prezenta Parlamentului un raport conținând propuneri adresate Consiliului în vederea modificării tratatelor.

                     (2)

                     În cazul în care Consiliul European decide să convoace o convenție, reprezentanții Parlamentului sunt desemnați de Parlament la propunerea Conferinței președinților.

                     Delegația Parlamentului își alege conducătorul și candidații pentru orice grup de coordonare sau birou instituit de convenție.

                     (3)

                     În cazul în care Consiliul European solicită aprobarea Parlamentului cu privire la decizia de a nu convoca o convenție pentru examinarea propunerilor de modificare a tratatelor, chestiunea se trimite spre examinare comisiei competente, în conformitate cu articolul 81.

                  Amendamentul 21

                  Regulamentul de procedură al Parlamentului European

                  Articolul 74b (nou) [urmează să fie introdus în capitolul 6a (nou)]

                  Articolul 74b

                  Revizuirea simplificată a tratatelor

                     În conformitate cu articolele 41 și 48, comisia competentă poate prezenta Parlamentului, în conformitate cu procedura prevăzută la articolul 48 alineatul (6) din Tratatul privind Uniunea Europeană, un raport conținând propuneri adresate Consiliului European referitoare la revizuirea integrală sau parțială a dispozițiilor din partea a treia a Tratatului privind funcționarea Uniunii Europene.

                  Amendamentul 22

                  Regulamentul de procedură al Parlamentului European

                  Articolul 74c (nou) [urmează să fie introdus în capitolul 6a (nou)]

                  Articolul 74c

                  Tratate de aderare

                     (1)

                     Orice cerere a unui stat european de a deveni membru al Uniunii Europene se trimite, spre examinare, comisiei competente.

                     (2)

                     La propunerea comisiei competente, a unui grup politic sau a unui număr de cel puțin 40 de deputați, Parlamentul poate decide să invite Consiliul sau Comisia să participe la o dezbatere înainte de începerea negocierilor cu statul solicitant.

                     (3)

                     Pe parcursul negocierilor, comisia competentă este informată periodic și complet de către Consiliu și Comisie, în mod confidențial, dacă este necesar, despre stadiul negocierilor.

                     (4)

                     În orice stadiu al negocierilor, pe baza unui raport al comisiei competente, Parlamentul poate adopta recomandări solicitând ca acestea să fie luate în considerare înainte de încheierea unui tratat de aderare a unui stat solicitant la Uniunea Europeană.

                     (5)

                     La încheierea negocierilor, dar înainte de semnarea oricărui acord, proiectul de acord se prezintă Parlamentului spre aprobare, în conformitate cu articolul 81.

                  (Articolul 89 se elimină.)

                  Amendamentul 23

                  Regulamentul de procedură al Parlamentului European

                  Articolul 74d (nou) [urmează să fie introdus în Capitolul 6a (nou)]

                  Articolul 74d

                  Retragerea din Uniune

                     În cazul în care un stat membru decide să se retragă din Uniune, în conformitate cu articolul 50 din Tratatul privind Uniunea Europeană, chestiunea se trimite spre examinare comisiei competente. Articolul 74c se aplică mutatis mutandis. Parlamentul hotărăște asupra aprobării unui acord de retragere cu majoritatea voturilor exprimate.

                  Amendamentul 24

                  Regulamentul de procedură al Parlamentului European

                  Articolul 74e (nou) [urmează să fie introdus în Capitolul 6a (nou)]

                  Articolul 74e

                  Încălcarea principiilor fundamentale de către un stat membru

                     (1)

                     Pe baza unui raport specific al comisiei competente, întocmit în temeiul articolelor 41 și 48, Parlamentul poate:

                                 (a)

                                 să supună la vot o propunere motivată prin care invită Consiliul să acționeze în conformitate cu articolul 7 alineatul (1) din Tratatul privind Uniunea Europeană;

                                 (b)

                                 să supună la vot o propunere prin care invită Comisia sau statele membre să prezinte o propunere în conformitate cu articolul 7 alineatul (2) din Tratatul privind Uniunea Europeană;

                                 (c)

                                 să supună la vot o propunere prin care invită Consiliul să acționeze în conformitate cu articolul 7 alineatul (3) sau, ulterior, cu articolul 7 alineatul (4) din Tratatul privind Uniunea Europeană.

                     (2)

                     Orice cerere de aviz conform introdusă de Consiliu cu privire la o propunere prezentată în conformitate cu articolul 7 alineatele (1) și (2) din Tratatul privind Uniunea Europeană, însoțită de observațiile transmise de statul membru în cauză, se comunică Parlamentului și se transmite comisiei competente, în conformitate cu articolul 81. Parlamentul se pronunță, cu excepția cazurilor urgente și justificate, la propunerea comisiei competente.

                     (3)

                     Deciziile prevăzute la alineatele (1) și (2) necesită o majoritate de două treimi din voturile exprimate, constituind majoritatea membrilor care compun Parlamentul.

                     (4)

                     Sub rezerva autorizării de către Conferința președinților, comisia competentă poate depune o propunere de rezoluție suplimentară. O astfel de propunere de rezoluție reflectă opinia Parlamentului cu privire la o încălcare gravă de către un stat membru, precum și cu privire la sancțiunile adecvate și la modificarea sau ridicarea acestora.

                     (5)

                     Comisia competentă se asigură că Parlamentul este pe deplin informat și, dacă este necesar, consultat cu privire la toate măsurile adoptate în urma avizului său conform, prezentat în conformitate cu alineatul (3). Consiliul este invitat să semnaleze orice evoluție a chestiunii. La propunerea comisiei competente, elaborată cu autorizarea Conferinței președinților, Parlamentul poate adopta recomandări adresate Consiliului.

                  (Capitolul 15 din titlul IIse elimină.)

                  Amendamentul 25

                  Regulamentul de procedură al Parlamentului European

                  Articolul 74f (nou) [urmează să fie introdus în Capitolul 6a (nou)]

                  Articolul 74f

                  Componența Parlamentului

                     În timp util înainte de sfârșitul legislaturii parlamentare, pe baza unui raport întocmit de comisia competentă în temeiul articolului 41, Parlamentul poate prezenta o propunere de modificare a componenței sale. Proiectul de decizie a Consiliului European de stabilire a componenței Parlamentului este examinat în conformitate cu articolul 81.

                  Amendamentul 26

                  Regulamentul de procedură al Parlamentului European

                  Articolul 82 [urmează să fie introdus ca articolul 74 g în capitolul 6a (nou)]

                  Articolul 82

                  Proceduri în cadrul Parlamentului

               (1)   Președintele trimite comisiei competente, spre examinare, cererile
                     statelor membre sau propunerile Comisiei
                   privind instituirea unei cooperări consolidate între statele membre
                     și consultarea Parlamentului
                   în conformitate cu articolul
                     40a alineatul (2)
                   din Tratatul
                     UE
                  . Dacă este cazul, se aplică articolele 37, 38, 39, 43, 53-
                     60
                   și 81 din prezentul regulament.

                  Articolul 74g

                  Cooperarea consolidată dintre statele membre

               (1)   Președintele trimite comisiei competente, spre examinare, cererile privind instituirea unei cooperări consolidate între statele membre în conformitate cu articolul
                     20
                   din Tratatul
                     privind Uniunea Europeană
                  . Dacă este cazul, se aplică articolele 37, 38, 39, 43, 53-
                     59
                   și 81 din prezentul regulament.

               (2)   Comisia competentă verifică respectarea articolului
                     11
                   din Tratatul
                     CE
                   și a articolelor
                     27a, 27b, 40, 43, 44 și 44a
                   din Tratatul
                     UE
                  .

               (2)   Comisia competentă verifică respectarea articolului
                     20
                   din Tratatul
                     privind Uniunea Europeană
                   și a articolelor
                     326-334
                   din Tratatul
                     privind funcționarea Uniunii Europene
                  .

               (3)   Actele ulterioare propuse în cadrul cooperării consolidate, după ce aceasta a fost stabilită, sunt tratate în cadrul Parlamentului în conformitate cu procedurile aplicabile în cazul în care cooperarea consolidată nu se aplică.

               (3)   Actele ulterioare propuse în cadrul cooperării consolidate, după ce aceasta a fost stabilită, sunt tratate în cadrul Parlamentului în conformitate cu procedurile aplicabile în cazul în care cooperarea consolidată nu se aplică.
                     Se aplică dispozițiile articolului 43.

                  (Capitolul 10 din titlul II se elimină.)

                  Amendamentele 27 și 28

                  Regulamentul de procedură al Parlamentului European

                  Articolul 75

                  Bugetul general

                  Cadrul financiar multianual

                     Procedurile prin care se asigură realizarea activității de examinare a bugetului general al Uniunii Europene și a bugetelor suplimentare, în conformitate cu dispozițiile financiare ale Tratatelor de instituire a Comunităților Europene, se adoptă printr-o rezoluție a Parlamentului și se anexează la prezentul regulament (2).

                     În cazul în care Consiliul solicită aprobarea Parlamentului cu privire la o propunere de regulament de stabilire a cadrului financiar multianual, chestiunea se trimite spre examinare comisiei competente, în conformitate cu procedura prevăzută la articolul 81. Parlamentul aprobă propunerea cu majoritatea voturilor membrilor care îl compun.

                  (Anexa V se elimină.)

                  Amendamentul 29

                  Regulamentul de procedură al Parlamentului European

                  Articolul 75a (nou)

                  Articolul 75a

                  Documente de lucru

                     (1)

                     Următoarele documente sunt puse la dispoziția deputaților:

                                 (a)

                                 proiectul de buget prezentat de Comisie;

                                 (b)

                                 expunerea Consiliului privind deliberările sale cu privire la proiectul de buget;

                                 (c)

                                 poziția Consiliului referitoare la proiectul de buget elaborată în conformitate cu articolul 314 alineatul (3) din Tratatul privind funcționarea Uniunii Europene;

                                 (d)

                                 orice proiect de decizie privind douăsprezecimile provizorii elaborat în conformitate cu articolul 315 din Tratatul privind funcționarea Uniunii Europene.

                     (2)

                     Aceste documente se trimit comisiei competente. Orice comisie interesată poate emite un aviz.

                     (3)

                     În cazul în care alte comisii doresc să emită avize, Președintele stabilește termenul până la care acestea trebuie să fie comunicate comisiei competente.

                  (Articolul 1 din Anexa V se elimină.)

                  Amendamentul 30

                  Regulamentul de procedură al Parlamentului European

                  Articolul 75b (nou)

                  Articolul 75b

                  Examinarea proiectului de buget – prima etapă

                     (1)

                     Orice deputat poate prezenta și susține, în condițiile stabilite în continuare, proiecte de amendament la proiectul de buget.

                     (2)

                     Pentru a fi admisibile, proiectele de amendament trebuie depuse în scris și semnate de un număr de cel puțin 40 de deputați sau depuse în numele unui grup politic sau al unei comisii, trebuie să indice linia bugetară la care se referă și să asigure respectarea principiului echilibrului între venituri și cheltuieli. Proiectele de amendament furnizează toate indicațiile utile pentru comentariul privind linia bugetară în cauză.

                     Toate proiectele de amendament la proiectul de buget trebuie să fie însoțite de o justificare scrisă.

                     (3)

                     Președintele stabilește termenul de depunere a proiectelor de amendament.

                     (4)

                     Comisia competentă își dă avizul cu privire la textele astfel depuse, înainte de dezbaterea acestora în plen.

                     Proiectele de amendament care au fost respinse în cadrul comisiei competente se supun la vot în plen numai în cazul în care o comisie sau un număr de cel puțin 40 de deputați solicită în scris acest lucru, într-un termen stabilit de Președinte; acest termen trebuie să fie de cel puțin 24 de ore înainte de începerea votului.

                     (5)

                     Proiectele de amendament la estimarea bugetului Parlamentului care sunt asemănătoare cu cele deja respinse de Parlament la întocmirea estimării bugetului se dezbat numai în cazul în care avizul comisiei competente este favorabil.

                     (6)

                     Prin derogare de la dispozițiile articolului 55 alineatul (2) din prezentul regulament, Parlamentul se pronunță prin voturi separate și succesive cu privire la:

                           —

                                 fiecare proiect de amendament;

                           —

                                 fiecare secțiune a proiectului de buget,

                           —

                                 o propunere de rezoluție privind proiectul de buget.

                     Dispozițiile articolului 161 alineatele (4)-(8) din prezentul regulament sunt, cu toate acestea, aplicabile.

                     (7)

                     Articolele, capitolele, titlurile și secțiunile proiectului de buget pentru care nu s-au depus proiecte de amendament se consideră adoptate.

                     (8)

                     În vederea adoptării, proiectele de amendament trebuie să întrunească voturile majorității membrilor care compun Parlamentul.

                     (9)

                     În cazul în care Parlamentul a modificat proiectul de buget, proiectul de buget astfel modificat se trimite Consiliului șiComisiei însoțit de justificări.

                     (10)

                     Procesul-verbal al ședinței în cursul căreia Parlamentul s-a pronunțat cu privire la proiectul de buget se trimite Consiliului și Comisiei.

                  (Articolul 3 din Anexa V se elimină.)

                  Amendamentul 31

                  Regulamentul de procedură al Parlamentului European

                  Articolul 75c (nou)

                  Articolul 75c

                  Trilogul financiar

                     Președintele participă la întâlniri periodice între președinții Parlamentului European, Consiliului și Comisiei, convocate la inițiativa Comisiei, în cadrul procedurilor bugetare prevăzute în partea a șasea titlul II din Tratatul privind funcționarea Uniunii Europene. Președintele ia toate măsurile necesare pentru a promova consultarea șiapropierea pozițiilor instituțiilor, în vederea facilitării punerii în aplicare a procedurilor menționate anterior.

                     Președintele Parlamentului poate delega această sarcină unui vicepreședinte cu experiență în domeniul bugetar sau președintelui comisiei competente pentru chestiunile bugetare.

                  Amendamentul 32

                  Regulamentul de procedură al Parlamentului European

                  Articolul 75d (nou)

                  Articolul 75d

                  Concilierea bugetară

                     (1)

                     Președintele convoacă comitetul de conciliere în conformitate cu articolul 314 alineatul (4) din Tratatul privind funcționarea Uniunii Europene.

                     (2)

                     Delegația Parlamentului la reuniunile comitetului de conciliere în cadrul procedurii bugetare este formată dintr-un număr de membri egal cu numărul membrilor delegației Consiliului.

                     (3)

                     Membrii delegației sunt numiți de grupurile politice în fiecare an, înainte de votul Parlamentului asupra poziției Consiliului, de preferință dintre membrii comisiei competente pentru chestiunile bugetare și ai celorlalte comisii interesate. Delegația este condusă de Președintele Parlamentului. Președintele poate delega acest rol unui vicepreședinte cu experiență în domeniul bugetar sau președintelui comisiei competente pentru chestiunile bugetare.

                     (4)

                     Se aplică articolul 68 alineatele (2), (4), (5), (7) și (8).

                     (5)

                     În cazul în care comitetul de conciliere ajunge la un acord asupra unui proiect comun, chestiunea se înscrie pe ordinea de zi a unei ședințe a Parlamentului care urmează să aibă loc în termen de 14 zile de la data acordului. Proiectul comun este pus la dispoziția tuturor deputaților. Se aplică articolul 69 alineatele (2) și (3).

                     (6)

                     Proiectul comun în ansamblu face obiectul unui vot unic. Votul se efectuează prin apel nominal. Proiectul comun este considerat adoptat dacă nu este respins de majoritatea membrilor care compun Parlamentul.

                     (7)

                     În cazul în care Parlamentul aprobă proiectul comun, iar Consiliul îl respinge, comisia competentă poate depune toate sau unele dintre amendamentele Parlamentului la poziția Consiliului pentru a fi confirmate, în conformitate cu articolul 314 alineatul (7) litera (d) din Tratatul privind funcționarea Uniunii Europene.

                     Votul de confirmare se înscrie pe ordinea de zi a unei ședințe plenare care urmează să aibă loc în termen de 14 zile de la data anunțării de către Consiliu a respingerii proiectului comun.

                     Amendamentele sunt considerate confirmate dacă sunt aprobate de majoritatea membrilor care compun Parlamentul și cu trei cincimi din totalul voturilor exprimate.

                  Amendamentul 33

                  Regulamentul de procedură al Parlamentului European

                  Articolul 75e (nou)

                  Articolul 75e

                  Adoptarea definitivă a bugetului

                     În cazul în care constată că bugetul a fost adoptat în conformitate cu dispozițiile articolului 314 din Tratatul privind funcționarea Uniunii Europene, Președintele anunță în plen adoptarea definitivă a bugetului. Președintele asigură publicarea acestuia în Jurnalul Oficial al Uniunii Europene.

                  (Articolul 4 din Anexa V se elimină.)

                  Amendamentul 34

                  Regulamentul de procedură al Parlamentului European

                  Articolul 75f (nou)

                  Articolul 75f

                  Regimul douăsprezecimilor provizorii

                     (1)

                     Orice decizie adoptată de Consiliu prin care se autorizează cheltuieli care depășesc douăsprezecimea provizorie se trimite spre examinare comisiei competente.

                     (2)

                     Comisia competentă poate depune un proiect de decizie de reducere a cheltuielilor menționate la alineatul (1). Parlamentul hotărăște cu privire la aceasta în termen de 30 de zile de la adoptarea deciziei Consiliului.

                     (3)

                     Parlamentul hotărăște cu majoritatea membrilor care îl compun.

                  (Articolul 7 din Anexa V se elimină.)

                  Amendamentul 35

                  Regulamentul de procedură al Parlamentului European

                  Articolul 79a (nou)

                  Articolul 79a

                  Procedura care se aplică pentru întocmirea estimării bugetului Parlamentului

                     (1)

                     În ceea ce privește bugetul Parlamentului, Biroul și comisia competentă pentru chestiuni bugetare hotărăsc în etape succesive:

                                 (a)

                                 organigrama;

                                 (b)

                                 proiectul preliminar și proiectul de estimare a bugetului.

                     (2)

                     Deciziile privind organigrama se adoptă în conformitate cu procedura următoare:

                                 (a)

                                 Biroul stabilește organigrama aferentă fiecărui exercițiu financiar;

                                 (b)

                                 între Birou și comisia competentă pentru chestiuni bugetare se inițiază o procedură de conciliere în cazul în care avizul comisiei diferă de primele decizii ale Biroului;

                                 (c)

                                 la sfârșitul procedurii, decizia finală privind estimarea bugetară a organigramei revine Biroului, în conformitate cu articolul 207 alineatul (3) din prezentul regulament, fără a aduce atingere deciziilor luate în conformitate cu articolul 314 din Tratatul privind funcționarea Uniunii Europene.

                     (3)

                     În ceea ce privește estimarea propriu-zisă a bugetului, procedura de întocmire începe de îndată ce Biroul a hotărât definitiv cu privire la organigramă. Etapele acestei proceduri sunt cele prevăzute la articolul 79 din prezentul regulament. Se inițiază o procedură de conciliere în cazul în care comisia competentă pentru chestiunile bugetare și Biroul au poziții foarte diferite.

                  (Articolul 79 alineatul (7) și articolul 8 din Anexa V se elimină.)

                  Amendamentul 37

                  Regulamentul de procedură al Parlamentului European

                  Articolul 81 – alineatul 1

               (1)   În cazul în care este invitat să își dea
                     avizul conform
                   cu privire la un act propus, Parlamentul își adoptă decizia pe baza unei recomandări a comisiei competente pentru adoptarea sau respingerea actului respectiv.

               (1)   În cazul în care este invitat să își dea
                     aprobarea
                   cu privire la un act propus, Parlamentul își adoptă decizia pe baza unei recomandări a comisiei competente pentru adoptarea sau respingerea actului respectiv.

               Parlamentul se pronunță ulterior printr-un vot unic cu privire la actul care, în temeiul
                     Tratatului CE
                   sau
                     a Tratatului UE
                  , necesită
                     avizul său conform
                  , fără posibilitatea depunerii vreunui amendament. Majoritatea necesară pentru adoptarea avizului conform este cea prevăzută
                     de
                   articolul corespunzător din
                     Tratatul CE
                   sau din
                     Tratatul UE
                   care constituie temeiul juridic al actului propus.

               Parlamentul se pronunță ulterior printr-un vot unic cu privire la actul care, în temeiul
                     Tratatului privind Uniunea Europeană
                   sau
                     al Tratatului privind funcționarea Uniunii Europene
                  , necesită
                     aprobarea sa
                  , fără posibilitatea depunerii vreunui amendament. Majoritatea necesară pentru adoptarea
                     deciziei de aprobare
                   este cea prevăzută la articolul corespunzător din
                     Tratatul privind Uniunea Europeană
                   sau din
                     Tratatul privind funcționarea Uniunii Europene
                   care constituie temeiul juridic al actului propus.

                  Amendamentul 38

                  Regulamentul de procedură al Parlamentului European

                  Articolul 81 – alineatul 2

               (2)   Pentru tratatele de aderare, acordurile internaționale și constatarea unei încălcări grave și persistente a principiilor comune de către un stat membru, se aplică articolele
                     89
                  , 90
                     și, respectiv, 102
                  . Pentru procedura de cooperare consolidată într-un domeniu care se află sub incidența procedurii
                     prevăzute la articolul 251 din Tratatul CE
                  , se aplică articolul
                     82
                   din regulament.

               (2)   Pentru tratatele de aderare, acordurile internaționale și constatarea unei încălcări grave și persistente a principiilor comune de către un stat membru, se aplică articolele
                     74c, 74e și, respectiv,
                   90. Pentru procedura de cooperare consolidată într-un domeniu care se află sub incidența procedurii
                     legislative ordinare
                  , se aplică articolul
                     74g
                   din prezentul regulament.

                  (Amendament orizontal: sintagma „procedură prevăzută la articolul 251 din Tratatul CE” se înlocuiește în tot textul Regulamentului de procedură cu sintagma „procedură legislativă ordinară”.)

                  Amendamentul 39

                  Regulamentul de procedură al Parlamentului European

                  Articolul 81 – alineatul 3

               (3)   În cazul în care, pentru o propunere
                     legislativă
                  , este
                     necesar avizul conform al
                   Parlamentului, comisia competentă poate decide, în vederea ajungerii la un rezultat pozitiv în urma procedurii, să prezinte Parlamentului un raport interimar privind propunerea
                     Comisiei
                  , care conține o propunere de rezoluție cuprinzând recomandările privind modificarea sau punerea în aplicare a
                     propunerii respective
                  .

               (3)   În cazul în care, pentru o propunere
                     de act legislativ sau pentru un acord internațional preconizat
                  , este
                     necesară aprobarea
                   Parlamentului, comisia competentă poate decide, în vederea ajungerii la un rezultat pozitiv în urma procedurii, să prezinte Parlamentului un raport interimar privind propunerea, care conține o propunere de rezoluție cuprinzând recomandările privind modificarea sau punerea în aplicare a
                     actului propus
                  .

                     În cazul în care Parlamentul adoptă cel puțin o recomandare, Președintele solicită continuarea examinării împreună cu Consiliul.

                     Pe baza rezultatelor obținute în urma examinării împreună cu Consiliul, comisia competentă elaborează o recomandare finală privind avizul conform al Parlamentului.

                  (Amendament orizontal: cu excepția articolelor 56 și 57, cuvintele „propunerea Comisiei” și „propunere legislativă” se înlocuiesc în tot textul Regulamentului de procedură cu cuvintele „propunere de act legislativ” sau „act legislativ propus”, după cum este adecvat din punct de vedere gramatical. )

                  Amendamentul 76

                  Regulamentul de procedură al Parlamentului European

                  Articolul 87a (nou)

                  Articolul 87a

                  Acte delegate

                     În cazul în care printr-un act legislativ se deleagă Comisiei competența de a completa sau a modifica anumite elemente neesențiale ale unui act legislativ, comisia competentă:

                           —

                                 examinează orice proiect de act delegat care este transmis Parlamentului pentru control;

                           —

                                 poate prezenta Parlamentului, într-o propunere de rezoluție, propuneri adecvate în conformitate cu dispozițiile actului legislativ.

                     Dispozițiile articolului 88 alineatele (1), (2) și (3) se aplică mutatis mutandis.

                  Amendamentul 41

                  Regulamentul de procedură al Parlamentului European

                  Titlul IIa (nou) (se introduce după capitolul 12)

                  Amendamentul 42

                  Regulamentul de procedură al Parlamentului European

                  Capitolul 12 – titlu

                  Amendamentul 43

                  Regulamentul de procedură al Parlamentului European

                  Articolul 92

                  Articolul 92

                  Numirea Înaltului Reprezentant pentru politica externă și de securitate comună

                     (1)

                     Înainte de numirea Înaltului Reprezentant pentru politica externă și de securitate comună, Președintele în exercițiu al Consiliului este invitat de Președinte să facă o declarație în fața Parlamentului în conformitate cu articolul 21 din Tratatul UE. De asemenea, Președintele Comisiei este invitat de Președinte să facă o declarație cu aceeași ocazie.

                     (2)

                     După numirea noului Înalt Reprezentant pentru politica externă și de securitate comună, în conformitate cu articolul 207 alineatul (2) din Tratatul CE și înainte de preluarea oficială a funcțiilor, Înaltul Reprezentant este invitat de Președinte să facă o declarație în fața comisiei competente și să răspundă la întrebările acesteia.

                     (3)

                     După declarația și răspunsurile prevăzute la alineatele (1) și (2) și la inițiativa comisiei competente sau în conformitate cu articolul 121, Parlamentul poate face o recomandare.

                     eliminat

                  Amendamentul 44

                  Regulamentul de procedură al Parlamentului European

                  Articolul 93 – titlu

                  Numirea reprezentanților
                  speciali
                  în cadrul politicii externe și de securitate comună

                  Reprezentanți
                  speciali

                  Amendamentul 45

                  Regulamentul de procedură al Parlamentului European

                  Articolul 93 – alineatul 4a (nou)

                     (4a)

                     Un reprezentant special numit de Consiliu cu un mandat referitor la chestiuni politice speciale poate fi invitat de către Parlament sau poate solicita să fie invitat pentru a face o declarație în fața comisiei competente.

                  (Articolul 94 alineatul (3) se elimină.)

                  Amendamentul 46

                  Regulamentul de procedură al Parlamentului European

                  Articolul 94

                  Articolul 94

                  Declarațiile Înaltului Reprezentant pentru politica externă șide securitate comună și ale altor reprezentanți speciali

                     (1)

                     Înaltul Reprezentant pentru politica externă și de securitate comună este invitat să facă o declarație în fața Parlamentului de cel puțin patru ori pe an. Se aplică dispozițiile articolului 110.

                     (2)

                     Înaltul Reprezentant este invitat de cel puțin patru ori pe an să asiste la reuniunile comisiei competente, să facă o declarație și să răspundă la întrebări. De asemenea, Înaltul Reprezentant poate fi invitat și cu alte ocazii, în cazul în care comisia consideră necesar acest lucru sau din propria sa inițiativă.

                     (3)

                     În cazul în care Consiliul numește un reprezentant special cu mandatul de a se ocupa de chestiuni politice speciale, reprezentantul special respectiv poate fi invitat să facă o declarație în fața comisiei competente, din proprie inițiativă sau la solicitarea Parlamentului.

                     eliminat

                  Amendamentul 47

                  Regulamentul de procedură al Parlamentului European

                  Articolul 96 – alineatul 2

               (2)   Comisiile în cauză fac tot posibilul pentru ca
                     Înaltul Reprezentant pentru politica externă și de securitate comună
                  , Consiliul și Comisia să le furnizeze periodic și în timp util informații cu privire la evoluția și punerea în aplicare a politicii externe și de securitate comune a Uniunii, cu privire la costul prevăzut, de fiecare dată când se adoptă, în domeniul acestei politici, o decizie cu implicații financiare, precum și cu privire la toate celelalte aspecte financiare privind derularea acțiunilor din domeniul acestei politici. În mod excepțional, la cererea Comisiei, a Consiliului sau a Înaltului Reprezentant, o comisie poate organiza dezbateri cu ușile închise.

               (2)   Comisiile în cauză fac tot posibilul pentru ca
                     Vicepreședintele Comisiei/Înaltul Reprezentant al Uniunii pentru afaceri externe și politica de securitate
                  , Consiliul și Comisia să le furnizeze periodic și în timp util informații cu privire la evoluția și punerea în aplicare a politicii externe și de securitate comune a Uniunii, cu privire la costul prevăzut, de fiecare dată când se adoptă, în domeniul acestei politici, o decizie cu implicații financiare, precum și cu privire la toate celelalte aspecte financiare privind derularea acțiunilor din domeniul acestei politici. În mod excepțional, la cererea Comisiei, a Consiliului sau a
                     Vicepreședintelui
                  / Înaltului Reprezentant, o comisie poate organiza dezbateri cu ușile închise.

                  (Amendament orizontal: „Înaltul Reprezentant pentru politica externă și de securitate comună” se înlocuiește în tot textul Regulamentului de procedură cu „vicepreședintele Comisiei/Înaltul Reprezentant al Uniunii pentru afaceri externe și politica de securitate”.)

                  Amendamentul 48

                  Regulamentul de procedură al Parlamentului European

                  Articolul 96 – alineatul 3

               (3)
                     Anual,
                   are loc o dezbatere cu privire la documentul consultativ adoptat de
                     Consiliu
                  , în care sunt prezentate principalele aspecte și orientările fundamentale ale politicii externe și de securitate comune, inclusiv implicațiile financiare ale acestora pentru bugetul Uniunii. Se aplică procedurile prevăzute la articolul 110.

               (3)
                     De două ori pe an
                   are loc o dezbatere cu privire la documentul consultativ elaborat de
                     Vicepreședinte /Înaltul Reprezentant
                  , în care sunt prezentate principalele aspecte și orientările fundamentale ale politicii externe și de securitate comune, inclusiv
                     politica comună de securitate și apărare și
                   implicațiile financiare ale acestora pentru bugetul Uniunii. Se aplică procedurile prevăzute la articolul 110.

                  Amendamentul 49

                  Regulamentul de procedură al Parlamentului European

                  Capitolul 14 – titlu

                     eliminat

                  Amendamentul 50

                  Regulamentul de procedură al Parlamentului European

                  Articolul 99

                  Articolul 99

                  Informarea Parlamentului în domeniul cooperării polițienești și judiciare în materie penală

                     (1)

                     Comisia competentă se asigură că Parlamentul este informat complet și periodic cu privire la activitățile care țin de această cooperare și că avizele acestuia sunt luate în considerare în mod corespunzător atunci când Consiliul adoptă poziții comune care definesc abordarea de către Uniune a unei chestiuni determinate, în conformitate cu articolul 34 alineatul (2) litera (a) din Tratatul UE.

                     (2)

                     În mod excepțional, la cererea Comisiei sau a Consiliului, o comisie poate impune organizarea dezbaterilor cu ușile închise.

                     (3)

                     Dezbaterea prevăzută la articolul 39 alineatul (3) din Tratatul UE se desfășoară în conformitate cu modalitățile stabilite la articolul 110 alineatele (2), (3) și (4) din prezentul regulament.

                     eliminat

                  Amendamentul 51

                  Regulamentul de procedură al Parlamentului European

                  Articolul 100

                  Articolul 100

                  Consultarea Parlamentului în domeniul cooperării polițienești și judiciare în materie penală

                     Consultarea Parlamentului, în conformitate cu articolul 34 alineatul (2) literele (b), (c) și (d) din Tratatul UE se efectuează în conformitate cu articolele 36-39, 43, 44 și 55 din prezentul regulament.

                     Dacă este necesar, examinarea propunerii se înscrie cel târziu pe ordinea de zi a ședinței plenare care precedă imediat data expirării termenului stabilit în conformitate cu articolul 39 alineatul (1) din Tratatul UE.

                     În cazul în care Parlamentul este consultat cu privire la proiectul de decizie a Consiliului privind numirea directorului și a consiliului de administrație al Europol, dispozițiile articolului 108 din prezentul regulament se aplică mutatis mutandis.

                     eliminat

                  Amendamentul 52

                  Regulamentul de procedură al Parlamentului European

                  Articolul 101

                  Articolul 101

                  Recomandări în domeniul cooperării polițienești și judiciare în materie penală

                     (1)

                     Comisia competentă privind diversele aspecte ale cooperării polițienești și judiciare în materie penală, după autorizarea de către Conferința președinților sau ca urmare a unei propuneri în sensul articolului 121, poate formula recomandări adresate Consiliului în domeniul aflat sub incidența titlului VI din Tratatul UE.

                     (2)

                     În caz de urgență, autorizarea prevăzută la alineatul (1) poate fi acordată de către Președinte, care poate, de asemenea, autoriza întrunirea de urgență a comisiei în cauză.

                     (3)

                     Recomandările astfel formulate se înscriu pe ordinea de zi a perioadei de sesiune imediat următoare prezentării acestora. Dispozițiile articolului 97 alineatul (4) se aplică mutatis mutandis.

                     (A se vedea de asemenea interpretarea de la articolul 121.)

                     eliminat

                  Amendamentul 53

                  Regulamentul de procedură al Parlamentului European

                  Articolul 105

               (1)   După ce Consiliul a
                     convenit asupra unei propuneri în vederea desemnării Președintelui Comisiei, candidatul
                     propus
                   este invitat de Președinte să facă o declarație și să-și prezinte orientările
                     politice
                   în fața Parlamentului. Această declarație este urmată de o dezbatere.
               Consiliul este invitat să participe la dezbatere.

               (1)   După ce Consiliul
                     European
                   a
                     propus
                   un
                     candidat la funcția de președinte al Comisiei,
                     candidatul
                   este invitat de Președinte să facă o declarație și să-și prezinte orientările politice în fața Parlamentului. Această declarație este urmată de o dezbatere.
               Consiliul
                     European
                   este invitat să participe la dezbatere.

               (2)   Parlamentul
                     aprobă
                   sau respinge
                     persoana propusă
                   cu majoritatea voturilor
                     exprimate
                  .
               Votul este secret.

               (2)   Parlamentul
                     alege Președintele Comisiei
                   cu
                     majoritatea

                     membrilor care îl compun
                  .
               Votul este secret.

               (3)   În
                     cazul
                   în care candidatul este ales, Președintele informează Consiliul cu privire la aceasta, invitându-l să propună, de comun acord cu președintele ales, candidații pentru diferitele posturi de comisari.

               (3)   În cazul în care
                     candidatul
                   este ales, Președintele informează Consiliul cu privire la aceasta, invitându-l să propună, de comun acord cu președintele ales, candidații pentru diferitele posturi de comisari.

               (4)   În cazul în care
                     Parlamentul
                   nu
                     aprobă persoana desemnată
                  , Președintele invită Consiliul
                     să desemneze
                   un nou candidat.

               (4)   În cazul în care
                     candidatul
                   nu
                     întrunește majoritatea necesară
                  , Președintele
                     invită
                   Consiliul
                     European să propună, în termen de o lună,
                   un nou candidat, care este ales în
                     conformitate
                   cu aceeași
                     procedură
                  .

                  Amendamentul 54

                  Regulamentul de procedură al Parlamentului European

                  Articolul 107a (nou)

                  Articolul 107a

                  Numirea judecătorilor și avocaților generali ai Curții de Justiție a Uniunii Europene

                     La propunerea comisiei competente, Parlamentul desemnează o persoană pentru comitetul format din șapte persoane însărcinat să controleze capacitatea candidaților de a exercita funcțiile de judecător și avocat general în cadrul Curții de Justiție și în cadrul Tribunalului.

                  Amendamentul 55

                  Regulamentul de procedură al Parlamentului European

                  Articolul 121 – alineatul 1

               (1)   Un grup politic sau un număr de cel puțin 40 de deputați pot prezenta o propunere de recomandare adresată Consiliului privind domeniile tratate în
                     titlurile
                   V
                     și VI
                   din
                     Tratatul UE
                   sau în cazul în care Parlamentul nu a fost consultat cu privire la un acord internațional în conformitate cu articolele 90 sau 91.

               (1)   Un grup politic sau un număr de cel puțin 40 de deputați pot prezenta o propunere de recomandare adresată Consiliului privind domeniile tratate în
                     titlul
                   V din
                     Tratatul privind Uniunea Europeană
                   sau în cazul în care Parlamentul nu a fost consultat cu privire la un acord internațional în conformitate cu articolele 90 sau 91.

                  Amendamentul 56

                  Regulamentul de procedură al Parlamentului European

                  Articolul 124 – alineatul -1 (nou)

                     (-1)

                     În cazul în care Tratatul privind funcționarea Uniunii Europene prevede consultarea Comitetului Economic și Social, Președintele inițiază procedura de consultare șiinformează Parlamentul în legătură cu aceasta.

                  Amendamentul 57

                  Regulamentul de procedură al Parlamentului European

                  Articolul 124 – alineatul 2a (nou)

                     (2a)

                     Avizele transmise de Comitetul Economic și Social se trimit comisiei competente.

                  Amendamentul 58

                  Regulamentul de procedură al Parlamentului European

                  Articolul 125 – alineatul -1 (nou)

                     (-1)

                     În cazul în care Tratatul privind funcționarea Uniunii Europene prevede consultarea Comitetului Regiunilor, Președintele inițiază procedura de consultare șiinformează Parlamentul în legătură cu aceasta.

                  Amendamentul 59

                  Regulamentul de procedură al Parlamentului European

                  Articolul 125 – alineatul 2a (nou)

                     (2a)

                     Avizele transmise de Comitetul Regiunilor se trimit comisiei competente.

                  Amendamentul 91

                  Regulamentul de procedură al Parlamentului European

                  Articolul 129

                  Articolul 129

                  Consecințele unei abțineri de a acționa a Consiliului după aprobarea poziției comune în cadrul procedurii de cooperare

                     În cazul în care, în termen de trei luni sau, cu acordul Consiliului, de cel mult patru luni de la comunicarea poziției comune în conformitate cu articolul 252 din Tratatul CE, Parlamentul nu a respins sau modificat poziția comună a Consiliului, iar Consiliul nu adoptă legislația propusă în conformitate cu poziția comună, Președintele, acționând în numele Parlamentului, după consultarea comisiei competente pentru chestiunile juridice, poate introduce o acțiune împotriva Consiliului înaintea Curții de Justiție, în conformitate cu articolul 232 din Tratatul CE.

                     eliminat

                  Amendamentul 61

                  Regulamentul de procedură al Parlamentului European

                  Articolul 132

               Conferința președinților desemnează membrii delegației Parlamentului la orice
                     convenție,
                   conferință sau organism echivalent la care participă reprezentanți ai parlamentelor și îi conferă acesteia un mandat în conformitate cu rezoluțiile pertinente ale Parlamentului. Delegația își alege președintele și, dacă este necesar, unul sau mai mulți vicepreședinți.

               Conferința președinților desemnează membrii delegației Parlamentului la orice conferință sau organism echivalent la care participă reprezentanți ai parlamentelor și îi conferă acesteia un mandat în conformitate cu rezoluțiile pertinente ale Parlamentului. Delegația își alege președintele și, dacă este necesar, unul sau mai mulți vicepreședinți.

                  Amendamentul 65

                  Regulamentul de procedură al Parlamentului European

                  Articolul 149 – alineatul 12

               (12)   Fără a aduce atingere
                     articolului 197
                   din
                     Tratatul CE
                  , Președintele încearcă să ajungă la un acord cu Comisia
                     și
                   Consiliul privind repartizarea adecvată a timpului afectat acestora pentru luările de cuvânt.

               (12)   Fără a aduce atingere
                     articolului 230
                   din
                     Tratatul privind funcționarea Uniunii Europene
                  , Președintele încearcă să ajungă la un acord cu Comisia, Consiliul
                     și Președintele Consiliului European
                   privind repartizarea adecvată a timpului afectat
                     acestora pentru
                   luările de cuvânt.

                  (Acest alineat va deveni ultimul alineat al articolului 149)

                  Amendamentul 67

                  Regulamentul de procedură al Parlamentului European

                  Articolul 204 – titlu

                  Numirea
                  Ombudsmanului

                  Alegerea
                  Ombudsmanului

                  Amendamentul 68

                  Regulamentul de procedură al Parlamentului European

                  Articolul 204 – alineatul 7

               (7)   Candidatul
                     numit
                   este invitat imediat să depună jurământul în fața Curții de Justiție.

               (7)   Candidatul
                     ales
                   este invitat imediat să depună jurământul în fața Curții de Justiție.

                  Amendamentul 69

                  Regulamentul de procedură al Parlamentului European

                  Anexa V – Articolul 2

                  Articolul 2

                  Rata

                     (1)

                     Orice deputat poate prezenta și susține propuneri de decizie pentru fixarea unei noi rate maxime în limita modalităților stabilite în cele ce urmează.

                     (2)

                     Pentru a fi admisibile, propunerile trebuie să fie prezentate în scris și semnate de un număr de cel puțin patruzeci de deputați sau depuse în numele unui grup politic sau al unei comisii.

                     (3)

                     Președintele stabilește termenul de depunere a propunerilor.

                     (4)

                     Comisia competentă în fond prezintă un raport privind aceste propuneri înainte de dezbaterea lor în plen.

                     5.

                     Parlamentul se pronunță ulterior cu privire la aceste propuneri.

                     Parlamentul hotărăște cu majoritatea membrilor care îl compun și cu 3/5 din voturile exprimate.

                     În cazul în care Consiliul a comunicat Parlamentului acordul privind stabilirea unei noi rate, Președintele anunță în plen modificarea ratei.

                     În caz contrar, comisia competentă în fond este sesizată cu privire la poziția Consiliului.

                     eliminat

                  Amendamentul 70

                  Regulamentul de procedură al Parlamentului European

                  Anexa V – Articolul 5

                  Articolul 5

                  Examinarea deliberărilor Consiliului – a doua etapă

                     (1)

                     În cazul în care Consiliul a modificat unul sau mai multe amendamente adoptate de Parlament, textul astfel modificat de Consiliu se trimite comisiei competente în fond.

                     (2)

                     Orice deputat poate depune și prezenta, în limitele modalităților stabilite în continuare, proiecte de amendament la text, astfel cum a fost modificat de Consiliu.

                     (3)

                     Pentru a fi admisibile, aceste proiecte trebuie depuse în scris și semnate de un număr de cel puțin patruzeci de deputați sau depuse în numele unei comisii și trebuie să asigure respectarea principiului echilibrului între venituri și cheltuieli. Nu se aplică articolul 49 alineatul (5) din regulament.

                     Sunt admisibile doar proiectele de amendament care se referă la textul modificat de Consiliu.

                     (4)

                     Președintele stabilește termenul de depunere a proiectelor de amendament.

                     (5)

                     Comisia competentă în fond se pronunță cu privire la textele modificate de Consiliu și își dă avizul cu privire la proiectele de amendament la aceste texte.

                     (6)

                     Proiectele de amendament privind textele modificate de Consiliu se supun la vot în ședință plenară, fără a aduce atingere dispozițiilor articolului 3 alineatul (4) al doilea paragraf. Parlamentul hotărăște cu majoritatea membrilor care îl compun și cu 3/5 din voturile exprimate. Adoptarea proiectelor de amendament atrage respingerea textelor modificate de către Consiliu. Respingerea acestora echivalează cu adoptarea textului modificat de Consiliu.

                     (7)

                     Expunerea Consiliului privind rezultatul deliberărilor sale cu privire la propunerile de modificare adoptate de Parlament face obiectul unei dezbateri care se poate încheia cu votarea unei propuneri de rezoluție.

                     (8)

                     În cazul în care procedura prevăzută de prezentul articol este încheiată, și sub rezerva dispozițiilor articolului 6, Președintele anunță în plen adoptarea definitivă a bugetului. Președintele asigură publicarea acestuia în Jurnalul Oficial al Uniunii Europene.

                     eliminat

                  Amendamentul 71

                  Regulamentul de procedură al Parlamentului European

                  Anexa V – Articolul 6

                  Articolul 6

                  Respingerea globală

                     (1)

                     O comisie sau un număr de cel puțin patruzeci de deputați pot depune, din motive importante, o propunere de respingere a proiectului de buget în ansamblu. Pentru a fi admisibilă, o astfel de propunere trebuie motivată în scris și depusă în termenul stabilit de Președinte. Motivele respingerii nu pot fi contradictorii.

                     (2)

                     Comisia competentă în fond își dă avizul cu privire la această propunere înainte de votarea ei în plen.

                     Parlamentul hotărăște cu majoritatea membrilor care îl compun și cu 2/3 din voturile exprimate. Adoptarea acestei propuneri conduce la retrimiterea la Consiliu a proiectului de buget în ansamblu.

                     eliminat

      (1)
         În conformitate cu Concluziile Consiliului European din 11 și 12 decembrie 2008.

      (2)
         A se vedea anexa V.


title: Decizia (UE) 2015/836 a Consiliului din 11 mai 2015 privind poziția care urmează a fi adoptată, în numele Uniunii Europene, cu privire la adoptarea unei decizii de către Comisia mixtă UE-AELS privind tranzitul comun și a unei decizii de către Comisia mixtă UE-AELS privind simplificarea formalităților în comerțul cu mărfuri referitoare la invitațiile adresate fostei Republici iugoslave a Macedoniei de a adera la Convenția privind un regim de tranzit comun și la Convenția privind simplificarea formalităților în comerțul cu mărfuri

text:
               29.5.2015

               RO

               Jurnalul Oficial al Uniunii Europene

               L 132/78

         DECIZIA (UE) 2015/836 A CONSILIULUI
   din 11 mai 2015
   privind poziția care urmează a fi adoptată, în numele Uniunii Europene, cu privire la adoptarea unei decizii de către Comisia mixtă UE-AELS privind tranzitul comun și a unei decizii de către Comisia mixtă UE-AELS privind simplificarea formalităților în comerțul cu mărfuri referitoare la invitațiile adresate fostei Republici iugoslave a Macedoniei de a adera la Convenția privind un regim de tranzit comun și la Convenția privind simplificarea formalităților în comerțul cu mărfuri
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Articolul 15 alineatul (3) din Convenția încheiată între Comunitatea Economică Europeană, Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană privind regimul de tranzit comun (1) (denumită în continuare „Convenția privind regimul de tranzit comun”) împuternicește Comisia mixtă instituită prin respectiva convenție să adopte, prin decizii, invitații către țări terțe, în sensul articolului 3 alineatul (1) litera (c), de aderare la respectiva convenție în conformitate cu articolul 15a.

               (2)

               Articolul 11 alineatul (3) din Convenția încheiată între Comunitatea Economică Europeană, Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană privind simplificarea formalităților în comerțul cu mărfuri (2) (denumită în continuare „Convenția privind simplificarea formalităților în comerțul cu mărfuri”) împuternicește Comisia mixtă instituită prin respectiva convenție să adopte, prin decizii, invitații către țări terțe, în sensul articolului 1 alineatul (2), de aderare la respectiva convenție în conformitate cu articolul 11a.

               (3)

               Este necesar să se stabilească poziția care urmează să fie adoptată în numele Uniunii în cadrul respectivelor Comisii mixte în ceea ce privește deciziile de invitare a fostei Republici iugoslave a Macedoniei să adere la convențiile respective.

               (4)

               Poziția Uniunii în cadrul respectivelor Comisii mixte ar trebui, prin urmare, să se bazeze pe proiectele de decizii atașate,

         ADOPTĂ PREZENTA DECIZIE:
   Articolul 1
   Poziția care urmează a fi adoptată în numele Uniunii în cadrul Comisiei mixte UE-AELS privind tranzitul comun referitoare la o invitație adresată fostei Republici iugoslave a Macedoniei de aderare la Convenția privind regimul de tranzit comun se întemeiază pe proiectul de decizie a Comisiei mixte respective atașat la prezenta decizie.
   Articolul 2
   Poziția care urmează a fi adoptată în numele Uniunii în cadrul Comisiei mixte UE-AELS privind simplificarea formalităților în comerțul cu mărfuri referitoare la o invitație adresată fostei Republici iugoslave a Macedoniei de aderare la Convenția privind simplificarea formalităților în comerțul cu mărfuri se întemeiază pe proiectul de decizie a Comisiei mixte respective atașat la prezenta decizie.
   Articolul 3
   Odată ce fosta Republică iugoslavă a Macedoniei a îndeplinit condițiile tehnice de aderare, reprezentatul Uniunii în Comisiile mixte menționate la articolul 1 și, respectiv, la articolul 2 propune deciziile de invitare a fostei Republici iugoslave a Macedoniei să adere la convenții și votează aceste decizii în conformitate cu articolele 1 și 2 din prezenta decizie.
   Articolul 4
   Prezenta decizie intră în vigoare la 1 iunie 2015.

      Adoptată la Bruxelles, 11 mai 2015.

            Pentru Consiliu

            Președintele

         J. DŪKLAVS

      (1)  JO L 226, 13.8.1987, p. 2.

      (2)  JO L 134, 22.5.1987, p. 2.

      ANEXA I

         PROIECT
         DECIZIA NR. …/2015 A COMISIEI MIXTE UE-AELS PRIVIND TRANZITUL COMUN
         din …
         referitoare la invitarea fostei Republici iugoslave a Macedoniei să adere la Convenția privind regimul de tranzit comun
         COMISIA MIXTĂ UE-AELS,
         având în vedere Convenția din 20 mai 1987 privind regimul de tranzit comun (1) (denumită în continuare „convenția”), în special articolul 15 alineatul (3) litera (e),
         întrucât:

                     (1)

                     Promovarea comerțului cu fosta Republică iugoslavă a Macedoniei ar fi facilitată printr-un regim de tranzit comun pentru transportul de mărfuri între fosta Republică iugoslavă a Macedoniei și Uniunea Europeană, Republica Islanda, Regatul Norvegiei, Confederația Elvețiană și Republica Turcia.

                     (2)

                     În perspectiva introducerii unui astfel de regim, este oportună invitarea fostei Republici iugoslave a Macedoniei să adere la convenție,

               ADOPTĂ PREZENTA DECIZIE:
         Articolul 1
         În conformitate cu articolul 15a din Convenția privind regimul de tranzit comun, fosta Republică iugoslavă a Macedoniei este invitată să adere la convenție de la 1 iulie 2015.
         Articolul 2
         Prezenta decizie intră în vigoare la data adoptării.

            Adoptată la …, ….

                  Pentru Comisia mixtă UE-AELS

                  Președintele

         (1)  JO L 226, 13.8.1987, p. 2.

      ANEXA II

         PROIECT
         DECIZIA NR. …/2015 A COMISIEI MIXTE UE-AELS PRIVIND SIMPLIFICAREA FORMALITĂȚILOR ÎN COMERȚUL CU MĂRFURI
         din …
         referitoare la invitarea fostei Republici iugoslave a Macedoniei să adere la Convenția privind simplificarea formalităților în comerțul cu mărfuri
         COMISIA MIXTĂ UE-AELS,
         având în vedere Convenția din 20 mai 1987 privind simplificarea formalităților în comerțul cu mărfuri (1) (denumită în continuare „convenția”), în special articolul 11 alineatul (3),
         întrucât:

                     (1)

                     Schimbul de mărfuri cu fosta Republică iugoslavă a Macedoniei ar fi facilitat prin simplificarea formalităților care influențează comerțul cu mărfuri între fosta Republica iugoslavă a Macedoniei și Uniunea Europeană, Republica Islanda, Regatul Norvegiei, Confederația Elvețiană și Republica Turcia.

                     (2)

                     În perspectiva obținerii unei astfel de facilitări, este oportună invitarea fostei Republici iugoslave a Macedoniei să adere la convenție,

               ADOPTĂ PREZENTA DECIZIE:
         Articolul 1
         În conformitate cu articolul 11a din Convenția privind simplificarea formalităților în comerțul cu mărfuri, fosta Republică iugoslavă a Macedoniei este invitată să adere la convenție de la 1 iulie 2015.
         Articolul 2
         Prezenta decizie intră în vigoare la data adoptării.

            Adoptată la …, ….

                  Pentru Comisia mixtă UE-AELS

                  Președintele

         (1)  JO L 134, 22.5.1987, p. 2.


title: Decizia (PESC) 2016/2239 a Consiliului din 12 decembrie 2016 de modificare și de prelungire a aplicării Deciziei 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze

text:
                  13.12.2016

                  RO

                  Jurnalul Oficial al Uniunii Europene

                  L 337/16

            DECIZIA (PESC) 2016/2239 A CONSILIULUI
      din 12 decembrie 2016
      de modificare și de prelungire a aplicării Deciziei 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze
      CONSILIUL UNIUNII EUROPENE,
      având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
      având în vedere propunerea Înaltului Reprezentant al Uniunii pentru afaceri externe și politica de securitate,
      întrucât:

                  (1)

                  La 15 februarie 2010, Consiliul a adoptat Decizia 2010/96/PESC (1) privind o misiune militară a UE pentru a contribui la instruirea forțelor de securitate somaleze.

                  (2)

                  La 16 martie 2015, prin Decizia (PESC) 2015/441 a Consiliului (2) a fost modificată Decizia 2010/96/PESC și a fost prelungită misiunea militară a UE până la 31 decembrie 2016.

                  (3)

                  Ca urmare a revizuirii strategice din 2016, mandatul misiunii militare a UE ar trebui să fie prelungit până la 31 decembrie 2018.

                  (4)

                  În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în domeniul apărării. Danemarca nu participă la punerea în aplicare a prezentei decizii și, prin urmare, nu participă la finanțarea acestei misiuni.

                  (5)

                  Prin urmare, Decizia 2010/96/PESC ar trebui modificată în consecință,

            ADOPTĂ PREZENTA DECIZIE:
      Articolul 1
      Decizia 2010/96/PESC se modifică după cum urmează:

                  1.

                  La articolul 10 se adaugă următorul alineat:
                  „(6)   Valoarea de referință financiară pentru costurile comune ale misiunii militare a UE pentru perioada cuprinsă între 1 ianuarie 2017 și 31 decembrie 2018 este de 22 948 000 EUR. Procentul din valoarea de referință menționată la articolul 25 alineatul (1) din Decizia (PESC) 2015/528 (*1) este stabilit la 0 %.

                     (*1)  Decizia (PESC) 2015/528 a Consiliului din 27 martie 2015 de instituire a unui mecanism de gestionare a finanțării costurilor comune ale operațiilor Uniunii Europene care au implicații militare sau în domeniul apărării (Athena) și de abrogare a Deciziei 2011/871/PESC (JO L 84, 28.3.2015, p. 39).”"

                  2.

                  La articolul 12, alineatul (2) se înlocuiește cu următorul text:
                  „(2)   Mandatul misiunii militare a UE se încheie la 31 decembrie 2018.”

            Articolul 2
      Prezenta decizie intră în vigoare la data adoptării.

         Adoptată la Bruxelles, 12 decembrie 2016.

               Pentru Consiliu

               Președintele

            F. MOGHERINI

         (1)  Decizia 2010/96/PESC a Consiliului din 15 februarie 2010 privind o misiune militară a Uniunii Europene pentru a contribui la instruirea forțelor de securitate somaleze (JO L 44, 19.2.2010, p. 16).

         (2)  Decizia (PESC) 2015/441 a Consiliului din 16 martie 2015 de modificare și prelungire a Deciziei 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze (JO L 72, 17.3.2015, p. 37).


title: Decizia 2013/368/PESC a Consiliului din 9 iulie 2013 de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger)

text:
               10.7.2013

               RO

               Jurnalul Oficial al Uniunii Europene

               L 189/13

         DECIZIA 2013/368/PESC A CONSILIULUI
   din 9 iulie 2013
   de modificare a Deciziei 2012/392/PESC privind misiunea PSAC a Uniunii Europene în Niger (EUCAP Sahel Niger)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 16 iulie 2012, Consiliul a adoptat Decizia 2012/392/PESC (1), decizie CARE expiră la 15 iulie 2014.

               (2)

               Actuala valoare de referință financiară acoperă perioada care se încheie la 15 iulie 2013.

               (3)

               Prin urmare, Decizia 2012/392/PESC ar trebui să fie modificată pentru a include o valoare de referință financiară pentru a acoperi perioada până la 31 octombrie 2013.

               (4)

               Misiunea se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   La articolul 13 din Decizia 2012/392/PESC, alineatul (1) se înlocuiește cu următorul text:

      „(1)   Valoarea de referință financiară destinată acoperirii cheltuielilor aferente EUCAP Sahel Niger până la 31 octombrie 2013 este de 8 700 000 EUR. Valoarea de referință financiară pentru perioada ulterioară este hotărâtă de Consiliu.”.

   Articolul 2
   Prezenta decizie intră în vigoare la data adoptării.

      Adoptată la Bruxelles, 9 iulie 2013.

            Pentru Consiliu

            Președintele

         R. ŠADŽIUS

      (1)  JO L 187, 17.7.2012, p. 48.


title: 2013/671/UE: Decizia Consiliului din 15 noiembrie 2013 privind semnarea, în numele Uniunii Europene, a Acordului dintre Uniunea Europeană și Republica Franceză privind aplicarea, în comunitatea din Saint-Barthélemy, a legislației Uniunii privind impozitarea veniturilor din economii și cooperarea administrativă în domeniul fiscal

text:
               22.11.2013

               RO

               Jurnalul Oficial al Uniunii Europene

               L 313/1

         DECIZIA CONSILIULUI
   din 15 noiembrie 2013
   privind semnarea, în numele Uniunii Europene, a Acordului dintre Uniunea Europeană și Republica Franceză privind aplicarea, în comunitatea din Saint-Barthélemy, a legislației Uniunii privind impozitarea veniturilor din economii și cooperarea administrativă în domeniul fiscal
   (2013/671/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 113 și 115, coroborate cu articolul 218 alineatul (5) și articolul 218 alineatul (8) al doilea paragraf,
   având în vedere propunerea Comisiei Europene,
   întrucât:

               (1)

               În conformitate cu prevederile Deciziei 2010/718/UE a Consiliului European (1), începând cu 1 ianuarie 2012, insula Saint-Barthélemy nu mai are statutul de regiune ultraperiferică a Uniunii Europene, fiindu-i conferit statutul de țară și teritoriu de peste mări, statut prevăzut în partea a patra a Tratatului privind funcționarea Uniunii Europene (TFUE). Republica Franceză se angajează să încheie acordurile necesare pentru ca interesele Uniunii să fie păstrate în urma acestei evoluții, în vederea garantării, printre altele, a aplicării în Saint-Barthélemy a mecanismelor prevăzute de Directiva 2011/16/UE a Consiliului (2) și de Directiva 2003/48/CE a Consiliului (3) în urma modificării statutului acestei insule.

               (2)

               În urma autorizării acordate de Consiliu la 20 octombrie 2011, Comisia a negociat un acord între Uniunea Europeană și Republica Franceză referitor la aplicarea în comunitatea din Saint-Barthélemy a legislației Uniunii privind impozitarea veniturilor din economii și cooperarea administrativă în domeniul fiscal (denumit în continuare „acordul”).

               (3)

               Prezentul acord are ca obiectiv să asigure că mecanismele prevăzute de Directivele 2011/16/UE și 2003/48/CE, destinate în special combaterii fraudei și evaziunii fiscale, se aplică în Saint-Barthélemy în pofida schimbării statutului său juridic.

               (4)

               Acordul ar trebui semnat în numele Uniunii, sub rezerva încheierii sale la o dată ulterioară,

         ADOPTĂ PREZENTA DECIZIE:
   Articolul 1
   Semnarea în numele Uniunii a Acordului dintre Uniunea Europeană și Republica Franceză privind aplicarea, în comunitatea din Saint-Barthélemy, a legislației Uniunii privind impozitarea veniturilor din economii și cooperarea administrativă în domeniul fiscal se autorizează sub rezerva încheierii acordului menționat.
   Textul acordului se atașează la prezenta decizie (4).
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 15 noiembrie 2013.

            Pentru Consiliu

            Președintele

         R. ŠADŽIUS

      (1)  Decizia 2010/718/UE a Consiliului European din 29 octombrie 2010 de modificare a statutului în raport cu Uniunea Europeană al Insulei Saint-Barthélemy (JO L 325, 9.12.2010, p. 4).

      (2)  Directiva 2011/16/UE a Consiliului din 15 februarie 2011 privind cooperarea administrativă în domeniul fiscal și de abrogare a Directivei 77/799/CEE (JO L 64, 11.3.2011, p. 1).

      (3)  Directiva 2003/48/CE a Consiliului din 3 iunie 2003 privind impozitarea veniturilor din economii sub forma plăților de dobânzi (JO L 157, 26.6.2003, p. 38).

      (4)  Textul acordului se publică împreună cu decizia privind încheierea acestuia.